wow, d ziit isch am rase! trotz noed allzu straengem programm bini jetzt glich scho 7 taeg in mexico. nach 3 taeg cancun bini uf d fahre zu dae isla mujeres! es sich en chlini insle im karibische meer! isch wuerklich u schoen da, han einmal s velo gmietet und han d insle agluegt. han en 1 gaenger gha mit ruecktritt braems und viiiiil roscht, aber bin vorwaerts cho:-) am naechschte tag bini daenn go schnorchle, das isch wuerklich traumhaft gsi! all  diae farbige fisch (weiss leider noed wias heisset) und koralle! haen sogar barracudas gse...sind scho uu eleganti schwuemmer! daenn haet mer no zumene (leider) gfangne chatze hai (3 meter) go schwuemme! das isch au ziemli en cooli erfahrig gsi, haet en au choene beruehre.  ja und suscht gnuessi au s beach laebe und eifach d ziit fuer mich saelber! im hostel haeni au scho intressanti luet gfunde. bin vorallem am aenglisch rede wil mini roommates vo irland, englaend und kanada sind. han gmerkt, dass mis  franzoesisch wuerklich nueme bruche chan:-( und au mis hochduetsch isch nueme fluessend. das chunt glaubs devo, dassi scho jenes lang nuet me uf hochduetsch glaese und oder gluegt han.    aja, und vorgeschter sind mer vomene chline tropische sturm ueberascht worde am morge, d strasse sind voll ueberfluetet gsi! doch 2 stunde spaeter haet d sunne scho wider gschunne, also ob nuet gsi waer. am abig hani am horizont en windhose gse gha, aber diae isch zum glueck noed uf eusi insle cho:-)    morn gani wiiter richtig playa del carmen, daenn richtig tulum zu dae maya taempel. nachher gani uf valladolid, was im landesinnere isch! soet en schoeni mexikansichi stadt si womer no vil unternaeh chan, underanderem citchen itza, au maya ruine und en underirdische hoehli.    take care